Il-Minsitru għall-Ekonomija, Investiment u l-Intrapiżi Żgħar Chris Cardona kellu taħditiet fiċ-Ċina f’laqgħa tal-Kummissjoni konġunta bejn Malta u ċ-Ċina fuq il-Koperazzjoni Ekonomika u l-Kummerċ. Iż-żewġ naħat iddiskutew l-implimentazzjoni tal-Memorandum of Understanding li kien iffirmat f’Lulju. Dr Cardona semma l-Life Sciences Park li qed jinbena qrib l-isptar Mater Dei u qal li dan qed jiġbed l-interess tal-investituri biex jindirizzaw ċerti swieq fosthom dak tal-Afrika ta’ Fuq. Żied li huwa ta’ interess għall-kumpaniji li mhumiex Ewropej biex jistabbilixxu bażi kompetittiva fl-Unjoni Ewropea. Fost suġġetti oħra li kienu diskussi kien hemm l-opportunitajiet fil-kostruzzjoni ta’ infrastruttura u l-possibilità li jkunu attirati istituzzjonijiet finanzjarji Ċiniżi lejn Malta. Iż-żewġ naħat iddiskutew ukoll il-koperazzjoni fl-industrija tal-films u tat-televiżjoni.